recursal/SuperWikiNEXT-32B huggingface dataset:
Hughes Hercules H-4
**Duramold** er et komposittmateriale utviklet av Virginius E. Clark. Det består av bjerkefinér som impregneres med fenolharpiks, for eksempel Haskelite, og laminert sammen i en form under en temperatur på 138 °C og høyt trykk for bruk som et lett konstruksjonsmateriale. tilsvarende kryssfinér. Duramold og andre lette komposittmaterialer ble vurdert som kritisk i perioder med vesentlig mangel på andre materialer under andre verdenskrig og erstattet materialer det var knapphet på, som aluminiumslegeringer og stål.

Materialet har flere fordeler over metall i styrke, konstruksjonsteknikk og vekt. En sylinder laget av Duramold er 80 % sterkere enn en sylinder som er laget av aluminium. Det er over 17 varianter av Duramold, laget ved hjelp av ulike mengder av bjørk eller poppel. Duramold-prosessen ble også brukt til å lage radarkupler for fly samt raketter.

Fairchild Aircraft Corporation patenterte prosessen, konstruerte og bygde AT-21, som det første flyet som ble bygget med Duramold-prosessen. Flere fly brukte Duramold i deler av konstruksjonen, men den største fly bygget med prosessen var Hughes Hercules H-4, som ble nesten helt bygget med Duramold. Hughes hadde kjøpt rettighetene til prosessen for denne bruk.

Duramold og Haskelite-prosessen ble først utviklet i 1937, etterfulgt av Gene Vidals Weldwood og senere Aeromold-prosessen produsert av Timm Aircraft Company. Aeromold-prosessen er forskjellig ved at den er bakt ved lavere temperatur, 38 °C ved klipping og forming, og 82 °C når seksjonene føres sammen.

Referanser
----------

1. ↑  United Service and Royal Aero Club (Great Britain), Royal Aero Club of the United Kingdom, United Service and Royal Aero Club. *Flight International, Volume 42*.  Manglende eller tom `|tittel=` (hjelp)CS1-vedlikehold: Flere navn: forfatterliste (link)
2. ↑  Parker, Dana T. *Building Victory: Aircraft Manufacturing in the Los Angeles Area in World War II,* pp. 51-52, 56, Cypress, CA, 2013. ISBN 978-0-9897906-0-4.
3. ↑  American Society of Naval Engineers. *Journal of the American Society of Naval Engineers, inc, Volume 52*.
4. ↑  Charles Barton (1982). *Howard Hughes and his flying boat*.
5. ↑  Manufacturers Aircraft Association. *Aircraft year book Aerospace Industries Association of America*.
6. ↑  *Fairchild Aircraft*.
7. ↑  Parker, Dana T. *Building Victory: Aircraft Manufacturing in the Los Angeles Area in World War II,* s. 49-58, Cypress, CA, 2013. ISBN 978-0-9897906-0-4.
8. ↑  Richard Ballard (April 1942). «Plastic Airplanes». *The Ohio State Engineer*: 24.
**Skåla Idrettslag** (stiftet 6. april 1915) er et idrettslag fra Skålahalvøya like utenfor Molde. Fotballaget spiller sine hjemmekamper på Våganebanen, men har også en mindre bane/treningsfelt på Åsanebanen like ved Skålasenteret. Sponsorer er Spar Skåla, Sparebanken Møre og Bussbygg. Klubbfargene er oransje trøyer, sorte bukser og sorte strømper. Skåla har også en kunstgressbane like ved Vågsetra barne- og ungdomsskole.

Historikk
---------

Da Skåla IL ble stiftet, 6. april 1915, fantes det to fotballag fra Skålahalvøya: Horgakammeratene fra Nesjestranda og Vågane fra Hovdenakken. Disse slo seg senere sammen til ett fotballag, med navnet Skåla IL. Roy Nesje har klubbrekord med flest antall spilte kamper, med over 500 for klubben []

Eksterne lenker
---------------

* Våganebanen - Nordic Stadiums

  


|  |  |
| --- | --- |
| Oppslagsverk/autoritetsdata | VIAF
 |

| * v
* d
* r
6. divisjon fotball for menn, Nordmøre og Romsdal Fotballkrets, avdeling 3, 2020 |
| --- |
|  | 
* Bjørset
* Ekko/Aureosen
* Isfjorden
* Langfjorden
* Måndalen
* Rival
* Skåla
* Vestnes Varfjell 2

 | Norges flagg |
Åboulevard ved Jakob Dannefærds vej.
Ladegårdsåen ved Ladegården i 1895.
**Åboulevard** er en av Københavns hovedtrafikkårer og går fra Gyldenløvesgade ved Peblinge Sø til den fortsetter som Ågade fra krysset Bülowsvej/Brohusgade.

Gaten fikk navn i 1897 da Ladegårdsåen ble dekket til mellom Søerne og Bülowsvej. Fra 1870 til 1897 het gaten på nordsiden av Ladegårdsåen **Ågade** mellom Søerne og Skyttegade. Gaten på bekkens sørside het **Ladegårdsvej**, siden den lå ved Ladegården.

Ladegårdsåen ligger nå i rør under hele Ågade og Åboulevarden, men var tidligere en åpen bekk. Den førte vann fra den høyereliggende Damhussøen, Utterslev Mose og Emdrup Sø frem til Søerne. Ved en oprenskning av bekken i 1827 fant man en eldre vannstandsmåler i granitt. Den ble satt opp som monumentet Druknestenen utenfor Åboulevarden 16 til minne om en ulykke i november 1812, da seks personer i karet kjørte i bekken ved den krappe svingen fra Bülowsvej ut på Åboulevarden. To af kvinnene druknet. Etterpå ble det plantet piletrær langs Ladegårdsåens bredder, i håp om å hindre flere ulykker langs den mørke, uopplyste veien.

**Parcelbroen** ble anlagt over åen som forbindelse mellom Griffenfeldsgade og H.C. Ørsteds vej. Sistnevnte het Parcelvej inntil 1879. Parcelbroen forsvant da bekken ble dekket til, men navnet levde videre som uoffisielt navn på krysset mellom de to gatene og Åboulevarden.

Referanser
----------

1. ↑  Bent Jørgensen: *Storbyens Stednavne*. Gyldendal, 1999, s. 346-7. ISBN 87-00-35610-7
2. ↑  *Københavns Kommunes Beretning 1896*, s. 102; *Københavns Kommunes Beretning 1897*, s. 107
3. ↑  «Arkivert kopi». Arkivert fra originalen 27. januar 2021. Besøkt 22. januar 2021.
4. ↑  Bent Jørgensen: *Storbyens Stednavne*, Gyldendal, 1999, s. 222. ISBN 87-00-35610-7

Eksterne lenker
---------------

* (en) Åboulevard – kategori av bilder, video eller lyd på Commons Rediger på Wikidata

Portal: Danmark
Elven Quaggy ved Lee Green.
**Quaggy** er en elv i London. Den er 17 km lang, og renner gjennom bydelene Bromley, Greenwich og Lewisham. Den øvre delen er kjent som Kyd Brook (også stavet Kidbrooke).

Elven har sitt utspring ved Locksbottom vest for Orpington, med en sekundær kilde ved Bromley Common. Den renner nordover gjennom Chinbrook Meadows i Grove Park, og så gjennom Lee til Lewisham hvor den renner inn i Ravensbourne ved siden av Lewisham stasjon. Mye av strekningen er lagt gjennom en kanal. Strekningen gjennom Chinbrook Meadows var frem til 2002 i kanal, men har fått tilbake sitt naturlige utseende.

Elven har opphav i to kilder i nærheten av Farnborough Hospital ved Locksbottom og er en sideelv til elven Ravensbourne som den flyter inn i nærheten av jernbanestasjonen Lewisham stasjon i Lewisham.

Navnet er antagelig opprinnelig en beskrivelse av området langs elven, *quaggy* betyr «myrlendt» eller «gjørmete».

Referanser
----------

1. ↑  River Map at QWAG Arkivert 18. september 2013 hos Wayback Machine.

Eksterne lenker
---------------

* (en) River Quaggy – kategori av bilder, video eller lyd på Commons Rediger på Wikidata
* Quaggy Waterways Action Group
* Kart over Quaggy
* Restoring the Quaggy article, *London Parks & Gardens Trust*
* In Search of Mid Kid Brook
***As a Man Thinks*** er en amerikansk stumfilm fra 1919, regissert av George Irving.

Handling
--------

Den fremtredende magasin-utgiveren Frank Clayton fra New York besøker Paris, sammen med sin kone Elinor og den unge sønnen Dick. Han blir vist rundt i byen av Benjamin De Lota, en kunst-kritiker som er bidragsyter til Claytons tidsskrifter. Blant menneskene han introduserer for Frank er modellen Mimi Chardenet. Frank blir umiddelbart interessert i den unge skjønnheten, og de innleder snart en affære.

Når Elinor møter ektemannen og Mimi sammen, introduserer Frank henne som en ny skribent for magasinet sitt. Men når de kommer tilbake til New York, får Elinor vite om hans virkelig forhold med Mimi. Det oppstår snart en rekke komplikasjoner.

Skuespillere
------------

* Leah Baird - Elinor Clayton
* Henry Clive - Frank Clayton
* Warburton Gamble - Benjamin De Lota
* Charles Brandt - Dr. Seelig
* Betty Howe - Vedah Seelig
* A.J. Herbert - Burrell
* Elaine Amazar - Mimi Chardenet
* Joseph W. Smiley
* Jane Jennings
* Baby Ivy Ward - Dick Clayton

Referanser
----------

1. ↑  AS A MAN THINKS

Eksterne lenker
---------------

* (en) *As a Man Thinks* på Internet Movie Database Rediger på Wikidata
**Cornelius Lonzo Burdette** (født 6. november 1878 i Sandstone, Vest-Virginia, død 30. april 1955 i Charleston, Vest-Virginia) var en amerikansk skytter som deltok i de olympiske leker 1912 i Stockholm.

Burdette ble olympisk mester i skyting under OL 1912 i Stockholm. Han var med på det amerikanske laget som vant armégevær lagskyting med 1687 poeng foran Storbritannia med 1602. De andre på laget var Allan Briggs, Harry Adams, John Jackson, Carl Townsend Osburn og Warren Sprout. Det var ti lag som deltok og det var seks mann på hvert lag, konkurransen ble avviklet 29. juli 1912. Hver deltaker skjøt 15 skudd på hver av distansene 200-, 400-, 500- og 600 meter. Burdette skjøt totalt 288 poeng som var det beste resultatet på det amerikanske laget.

OL-medaljer
-----------

* 1912 Sveriges flagg Stockholm – Gull **Gull** i skyting, armégevær lagskyting (USA)

Referanser
----------

1. ↑   Find a Grave[Hentet fra Wikidata]

Eksterne lenker
---------------

* (en) Charles Burdette – Olympedia Rediger på Wikidata

* (en) Charles Burdette – Sports-Reference (OL-resultater – arkivert) Rediger på Wikidata

* (en) Charles Burdette – databaseOlympics.com (arkivert) Rediger på Wikidata

|  |  |
| --- | --- |
| Oppslagsverk/autoritetsdata | Prabook
 |
**Boblesortering** er en algoritme som brukes til å sortere en liste med elementer i stigende eller synkende rekkefølge. Algoritmen er basert på en sammenligning mellom par av elementer i listen for å bytte deres plass dersom de er i feil rekkefølge. Ved å gjenta denne prosessen flere ganger, flytter boblesorteringen gradvis de største (eller minste) elementene mot slutten (eller begynnelsen) av listen.

Algoritme
---------

Boblesortering fungerer ved å iterere gjennom listen og sammenligne hvert par av påfølgende elementer. Hvis de to elementene er i feil rekkefølge, bytter algoritmen plass på dem. Denne prosessen fortsetter til slutten av listen er nådd. Ved første iterasjon er det garantert at det største elementet er plassert på riktig sted i listen. Deretter gjentas prosessen for de gjenværende elementene, med unntak av det siste elementet som allerede er sortert, og slik fortsetter man til hele listen er sortert.

Pseudokode
----------

```
function boblesortering(liste)
    n = lengden av listen
    gjenta n-1 ganger
        for i = 0 til n-2
            hvis liste[i] > liste[i+1]
                bytt plass på liste[i] og liste[i+1]
            slutt hvis
        slutt for
    slutt gjenta
slutt funksjon
```

Kompleksitet
------------

Boblesortering er en enkel algoritme å implementere, men den har en relativt høy tidskompleksitet sammenlignet med mer avanserte sorteringsalgoritmer. Den har en gjennomsnittlig og verste fall-tidskompleksitet på O(n^2), der n er antall elementer i listen. Dette gjør boblesortering ineffektiv for store mengder data. 

Til tross for sin høye tidskompleksitet, har boblesortering noen bruksområder i spesielle tilfeller. Algoritmen er spesielt nyttig når listen som skal sorteres er nesten sortert eller allerede sortert. I slike tilfeller kan boblesortering være en enkel og effektiv løsning.

Referanser
----------

1. ↑  «Bubble Sort - Data Structure and Algorithm Tutorials». *GeeksforGeeks* **(engelsk)**. 2. februar 2014. Besøkt 10. juli 2023.
**Asajj Ventress** er en fiktiv person i Star Wars universet.

Historie
--------

Ventress ble født på planeten Rattatak. Foreldrene hennes var krigsherrer som hersket over store områder. Til slutt ble de drept av en annen krigsherre, bare Ventress overlevde. Samtidig krasjet et skip der. Det var èn overlevende, en jedi som het Ky Narec. Han lærte henne opp i kraften, og de skapte fred på planeten. 

De siste krigsherrene samlet seg så for å utrydde jediene, men de klarte bare å drepe Ky Narec. Ventress gav etter for raseriet og vendte seg til den mørke siden. Hun samlet opp en hær og drepte krigsherrene. Handlingene hennes trakk til seg oppmersomheten fra Grev Dooku, som rekrutterte henne til Separatistene. 

Under klonekrigene møtte hun flere ganger Anakin Skywalker og Obi-Wan Kenobi, men ingen klarte å drepe hverandre. Ingen vet hvor hun til slutt dro.

Kjennetegn
----------

Hun har to lyssabeler. Begge er røde, med krumme håndtak. Det ene sverdet har hun konstruert selv, mens det andre tilhørte hennes mentor, Ky Narec.

Hun jobber for Sepratistene, så hun er ofte sammen med droider.

Filmer
------

Ventress har deltatt i animasjonsseriene som het Star Wars: The Clone Wars, og kinofilmen med samme navn.

Eksterne lenker
---------------

* *Artikkelen har ingen egenskaper for offisielle lenker i Wikidata*
**Interessedominant** eller **intern dominant** er et fenomen som står i fokus og tiltrekker seg folks oppmerksomhet. I fortellertradisjonen er det snakk om elementer som står så sentralt i bevisstheten at det farger opplevelseshorisonten.

Hva som blir interessedominant i miljøet er kulturelt betinget. I et fiskersamfunn vil for eksempel historier om uvær på havet, fiskelykke og sjøvetter være hyppigere, og ha større plass i bevisstheten, enn de har i utpregede jordbruksmiljøer. Uforklarlige opplevelser vil lett bli tolket inn i rammen for stedets dominerende folketro. I sjødistriktene fra Mørekysten og nordover er sagn om marmæle, havmann, draug, og så videre vanlig.

Interessedominanter kan også være individuelle. Ved spontan varseltaking kan det samme stimuli oppfattes og tolkes ut ifra interessedominans. Den samme hendelsen kan oppfattes som et giftemålsvarsel for en giftesyk person, men som et dødsvarsel for en gammel og syk person.

Ulike værmerker og syn tolkes i tråd med det tradisjonsdominante, nemlig at redselen for storm og ulykker på havet er så pregnant at fiskersamfunnet straks ser det som et varsel om at det er best å holde seg hjemme. Dersom en trosser signalene og likevel legger ut på havet, kan det gå riktig galt. I det minste har en gjerne et arsenal av sagn om slike tilfeller som til dels tjener didaktiske formål. I fall en trosset advarselen, og det skjedde forlis og drukningsulykker, ville det styrke tradisjonen.

Slike sagn kan også legges til i etterhånd og dermed tjene til forklaring på hvorfor det måtte gå galt. Et utsagn som at de neppe hadde brydd seg om det dersom de så marmæla sitte i båten da de la ut på fiske.

Nært beslektet med dette fenomen er begrepet krystalliseringsfigur.
**Ali Khan, Asaf Jah II av Hyderabad** (født 7. mars 1734, død 6. august 1803) var nizam av Hyderabad fra 8. juli 1762 til sin død 6. august 1803.

Liv og virke
------------

Han var sønn av Kamar-ud-din, statens grunnlegger, og overtok makten etter sin bror Salabat Jang. Det franske Ostindiakompaniet lå i strid med det britiske ostindiske kompani om innflytelse i regionen og broren hadde hatt fransk støtte. Selv var Ali Khan støttet av britene. Han avsatte sin bror og ble i 1762 nizam av Hyderabad.

Nizam Ali Khan inngikk i 1766 en traktat med britene der det ble avtalt at britene skulle holde tropper til forsvar av Hyderabad mot at nizamen finansierte disse. Traktaten var likeverdig, men var samtidig et ledd i en serie traktater der britene gradvis fikk større innflytelse, slik at Hyderabad til slutt endte opp som en vasallstat. Kystområdene ved Bengalbukta ble avstått til britene.

I 1790 inngikk nizamen en allianse med britene og marathaene mot Tipu Sultan av Mysore og Hyderabad vant territorier. I 1800 undertegnet nizamen og britene en ny traktat, der Hyderabad avsto områder mot ytterligere militær hjelp fra britene. Da marathaene truet nizamens territorier hedret britene avtalen og vant 23. september 1803 en avgjørende seier i slaget ved Assaye. 

I nizam Ali Khans regjeringstid ble hovedstaden flyttet til byen Hyderabad.

Han ble etterfulgt av sin sønn Sikander Jah.

Referanser
----------

1. 1 2 3  Barbara N. Ramusack: *Indian Princes and Their States*, Cambridge: Cambridge University Press, 2004, s. 26.
2. ↑  Ramusack, s. 61.

|  |  |  |
| --- | --- | --- |
| Forgjenger:**Salabat Jang** | **Nizam av Hyderabad**(1762–1803) | Etterfølger:**Sikander Jah** |

|  |  |
| --- | --- |
| Oppslagsverk/autoritetsdata | LCCN
 |
**Kalgoorlie** (kjent som **Kalgoorlie-Boulder**) er en by i Goldfields-Esperance regionen i Vest-Australia. Den ligger 595 kilometer nordøst for delstatshovedstaden Perth. Byen ble grunnlagt under gullrushet i 1893 og ligger i nærheten av det såkalte «Golden Mile».

Ved folketellingen i 2006 hadde byen 28250 innbyggere, noe som gjør den til det største urbane området i Goldfields-Esperance regionen og det femte største urbane området i Vest-Australia.

Historie
--------

I januar 1893 oppdaget gullgraverne Patrick «Paddy» Hannan, Tom Flanagan og Dan O'Shea. 17. juni 1893 staket Hannan et skjøte i området som gjorde at hundrevis av gullgravere strømmet til området som markerte begynnelsen på byområdet Kalgoorlie (originalt kalt Hannan's). Gull og andre mineraler som nikkel har vært viktig næring i Kargoorlie siden da og sysselsetter i dag rundt en fjerdedel av befolkningen.

Referanser
----------

1. ↑  .

Kilder
------

* Aussie Towns: Kalgoorlie, WA Besøkt 9. oktober 2018

Eksterne lenker
---------------

* Offisielt nettsted Rediger på Wikidata

* (en) Kalgoorlie, Western Australia – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Encyclopædia Britannica **·** Brockhaus Enzyklopädie **·** VIAF **·** LCCN **·** GeoNames
 |
**Ådne Cappelen** (født 15. mars 1950 i Stavanger) er en norsk økonom og forsker i gruppe for makroøkonomi i Statistisk sentralbyrå. 

Ådne Cappelen var elev ved Stavanger katedralskole.Han har cand.oecon. i samfunnsøkonomi fra Universitetet i Oslo.
Fra 1987 til 1998 var han forskningsleder for gruppe for makroøkonomi i SSB, og fra 1999 til 2009 SSBs forskningsdirektør. 

Cappelen ledet fordelingsutvalget som analyserte tiltak om inntektsfordeling. Han har dessuten vært medlem i Steigum-utvalget i 1988, Holden-utvalget i 2000 om strategi for sysselsetting og verdiskaping og Effektutvalget i 2004. Fra 2010 er han leder for Det tekniske beregningsutvalget for inntektsoppgjørene. 

Han har innehatt mange slags verv. Han har vært styremedlem for Ullevål sykehus. Han etterfulgte i 2006 Christian Thommessen som styremedlem for NTNU.

Hans far var statsråd Andreas Cappelen (1915–2008). Se ellers Cappelen (slekt).

Referanser
----------

1. ↑  Stavanger Aftenblad: "Oljeprisfallet kan gi 20000 ledige i oljesektoren", 4. mars 2009 s.22.
2. ↑  NOU 2009:10 Fordelingsutvalget
3. ↑  NOU 2004: 2 Effekter og effektivitet. Effekter av statlig innsats for regional utvikling og distriktspolitiske mål

Eksterne lenker
---------------

* ssb.no Ådne Cappelens biografiside
* 

* (no) Publikasjoner av Ådne Cappelen i BIBSYS

  


|  |  |
| --- | --- |
| Oppslagsverk/autoritetsdata | BIBSYS **·** VIAF **·** GND **·** LCCN **·** ISNI
 |
Kalevala har inspirert en rekke finske kunstnere. Her er helten Väinämöinen framstilt i *Forsvaret av Sampo*, malt av Akseli Gallen-Kallela.
***Kalevala*** er et finsk episk dikt samlet av legen Elias Lönnrot i første halvdel av 1800-tallet. Det kalles ofte Finlands nasjonalepos.

Lönnrot samlet under en rekke reiser en mengde finske sagn og sanger som han redigerte sammen til et helhetlig verk; Kalevala. Den første utgaven («Gamle Kalevala») var på 12 000 verselinjer og kom ut i 1835-1836. I 1849 utgav Lönnrot den endelige versjonen av diktverket («Nye Kalevala»). Det var da kommet opp i 22 795 verselinjer. Forholdet mellom det innsamlede materialet og Lönnrots egne bevisste tilføyelser og redigeringer har vært et hovedtema i Kalevala-forskningen.

Moren til Lemminkäinen samler sammen restene etter den døde sønnen ved Tuonelaelva. Tuonela-svanen til venstre. Illustrasjon fra 1897 til Kalevala av Akseli Gallen-Kallela.
Kalevala betyr «Kalevas land». Kaleva var en mytologisk kjempe og faren til hovedhelten Väinämöinen i eposet. Andre viktige skikkelser i verket er Seppo Ilmarinen, Lemminkäinen, Kullervo, Joukahainen og Louhi - husfruen i landet i Nord.

Verket ble oversatt til nynorsk av Albert Lange Fliflet i 1967, et arbeide som ga Bastian-prisen i 1968. En illustrert gjenfortelling av Mikael Holmberg ble utgitt 2006. Antropos forlag utga i 
2000 en prosautgave for barn, *Kalevala fortalt for barn* (Originaltittel *Kalevala berettat for barn*) av den finske forfatteren Eli Margaretha Wärnhjelm. 

Utdrag fra Kalevala inngår i antologien *I begynnelsen*, 2000. Donald Duck-historien «Kampen om Sampo: Historier fra Kalevala» (på engelsk «The Quest for Kalevala») fra 1999 av Don Rosa er basert på Kalevala.

Se også
-------

* Skapelsesmyte
* Kantele

Referanser
----------

1. 1 2 3 4  Morten Olsen Haugen. (no) Kalevala i Store norske leksikon
2. ↑  Holmberg, Mikael (1961-) (2006). *Kampen om Sampo: historier fra Kalevala*. Oslo: Omnipax. ISBN 8253028571. .
3. ↑  The quest for Kalevala Arkivert 19. november 2015 hos Wayback Machine. fra inducks.com

Eksterne lenker
---------------

* (en) Kalevala – kategori av bilder, video eller lyd på Commons Rediger på Wikidata

* (en) Kalevala – galleri av bilder, video eller lyd på Commons Rediger på Wikidata
* (no) Anmeldelse av Holmbergs utgave på barnebokkritikk.no
* (en) The myth of the Sampo — an infinite source of fortune and greed; 5 minutters animasjonsfilm fra TED-Ed

  

Portal: Litteratur

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Uppslagsverket Finland **·** Encyclopædia Britannica **·** Encyclopædia Universalis **·** VIAF **·** GND **·** LCCN **·** BNF **·** BNF (data) **·** SUDOC **·** NKC
 |
**Jaye Davidson** (tidligere *Alfred Amey*; født 21. mars 1968 i Riverside i California) er en britisk tidligere skuespiller og modell. Han fikk stor oppmerksomhet og anerkjennelse for rollen som transkvinnen «Dil» i filmen *The Crying Game*. For denne rollen ble han nominert til Oscar for beste mannlige birolle. Davidson hadde ingen skuespillererfaring, men ble oppdaget på grunn av sin androgyne fremtoning. Davidson spilte også guden Ra i filmen Stargate fra 1994, men var lite interessert i berømmelse og avsluttet sin korte skuespillerkarriere.

Davidson ble født i Riverside utenfor Los Angeles i USA. Moren var engelsk og faren var ghaneser. Familien flyttet til England da han var to år, og han vokste opp i Hertfordshire.

Referanser
----------

1. ↑   Social Networks and Archival Context, SNAC Ark-ID w6r86btk, besøkt 9. oktober 2017[Hentet fra Wikidata]

Eksterne lenker
---------------

* (en) Jaye Davidson på Internet Movie Database Rediger på Wikidata

* (sv) Jaye Davidson i Svensk Filmdatabas Rediger på Wikidata

* (da) Jaye Davidson på Filmdatabasen Rediger på Wikidata

* (da) Jaye Davidson på Scope Rediger på Wikidata

* (fr) Jaye Davidson på Allociné Rediger på Wikidata

* (en) Jaye Davidson på AllMovie Rediger på Wikidata

* (en) Jaye Davidson hos Rotten Tomatoes Rediger på Wikidata

* (en) Jaye Davidson hos The Movie Database Rediger på Wikidata

|  |  |
| --- | --- |
| Oppslagsverk/autoritetsdata | Prabook **·** BIBSYS **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NLA **·** NKC **·** BNE
 |
**Modalen-Eksingedalen Billag AS** (MEB) er et rutebilselskap hjemmehørende på Eidslandet i Vaksdal. Kommunene Modalen og Vaksdal er blant de største eierne.

Billaget har ruter i Modalen og Vaksdal kommuner, og kjører ruter på kontrakt med Skyss til Romarheim/Ostereidet. I sør kjører billaget ruter til Dale stasjon i korrespondanse med Vy. Selskapet driver også godstransport og turbusskjøring, utfører snøbrøyting, og verkstedet på Eidslandet utfører oppdrag for eksterne kunder. Videre har billaget drosjeløyve i sitt område.

Modalen-Eksingedalen Billag L/L ble stiftet 1. januar 1977 etter en fusjon mellom selskapene Modalen Billag L/L og Eksingedalsruta L/L. I 2007 var selskapets rutebildrift truet av anbud, men selskapet klarte å vinne anbudet mot Tide Buss og Veolia Transport Sør, og utfører trafikken i sitt tidligere ruteområde og litt til fra 16. august 2008. I 2015 var det på ny tid for anbudskonkurranse om ruteområdet, og selskapet kunne i november skrive kontrakt for ni år fra 2016 til 2025.

Modalen-Eksingedalen Billag er det siste gjenværende «gamle» ruteselskapet i Hordaland som ikke har gått inn i transportgiganten Tide eller mistet trafikken sin på grunn av anbud.

Referanser
----------

1. ↑  «Om oss». Modalen-Eksingedalen Billag. Besøkt 24. januar 2016.
2. ↑  «Vann over gigantane». NRK Hordaland. 24. september 2007. Besøkt 24. januar 2016.
3. ↑  «Nye Skyss-område frå 16. august» (PDF). Skyss. 14. august 2008. Arkivert fra originalen (PDF) 4. februar 2016. Besøkt 24. januar 2016.
4. ↑  «Signerte ni-årskontrakt». Vaksdalposten. 19. november 2015. Arkivert fra originalen 28. januar 2016. Besøkt 24. januar 2016.

Eksterne lenker
---------------

* (nn) Offisielt nettsted Rediger på Wikidata

|  |  |
| --- | --- |
| Oppslagsverk/autoritetsdata | Brønnøysundregistrene
 |
Programlederen Leo Ajkic er en av flere bosniskfødte nordmenn.
**Bosniere i Norge** utgjør Pr 2023 en gruppe på 19 049 innbyggere som stammer fra Bosnia-Hercegovina. Dette gjør bosnierne til den 21. største gruppen innvandrere i Norge. En stor andel kom i løpet av Bosnia-krigen fra 1992 til 1995, og mange kom som familier.

Alderssammensetningen i innvandrergruppen ligner i stor grad på alderssammensetningen i hele befolkningen i Norge. Familiestrukturen er stabil, 66% av de voksne bor sammen som par, noe som er høyere enn i befolkningen forøvrig. Ekteskap blant bosniere inngås i stor grad med andre norsk-bosniere, flere andre innvandrergrupper finner sin ektefelle utenfor Norge. Bosniske kvinner får omtrent like mange barn (2,0) som gjennomsnittet i Norge.

Bosnierne bor over hele Norge, og bare 13% bor i Oslo. Ingen bydel i Oslo har påfallende større tetthet av bosniere. De kommunene med relativt flest bosniere er Ørskog, Lyngdal, Sarpsborg og Tolga. Bosniere er godt integrert, med høy deltagelse i utdanning, høy sysselsetting og liten andel sysselsatte i «typiske innvandrernæringer».

Ettersom Bosnia-Hercegovina ikke ble en selvstendig stat før i 1992, er det ikke like enkelt å telle hvorvidt det kom flyktninger fra det samme området før 1992. Det var imidlertid en jevn strøm av gjestearbeidere fra daværende Jugoslavia gjennom 60- og 70-tallet. I 1976 var det 1735 innvandrere fra Jugoslavia i Norge, noe som gjorde gruppen til den nest største ikkevestlige innvandrergruppen, bak pakistanere, men foran tyrkere. Pr 2006 utgjorde innvandrere fra hele det tidligere Jugoslavia 33 750 personer, noe som gjør det til den største innvandrergruppen, sett under ett. De fleste kommer nå som arbeidsinnvandrere.

Kjente norsk-bosniere
---------------------

* journalist/programleder Leo Ajkic
* Emir fra rapgruppen Emire og Lillebror
* Fotballspiller Zlatko Tripic
* Imam og tidligere leder for Islamsk råd Norge Senaid Kobilica

Se også
-------

* Bosnjaker

Referanser
----------

1. ↑  «05183: Innvandrere og norskfødte med innvandrerforeldre, totalt, etter kjønn og landbakgrunn 1970 - 2023. Statistikkbanken». *SSB* **(norsk)**. Besøkt 8. mai 2023.
2. 1 2 3 4 5 6 7 8 9 10 11  Kristin Henriksen. *Fakta om 18 innvandrergrupper i Norge*. Statistisk sentralbyrå, 2007. ISBN 978-82-537-7221-9 (pdf)
3. ↑  Minja Tea Dzamarija. «Bosniere – integreringsvinnerne?». *Samfunnsspeilet*, nr 4, 2016
En MC-løfter med maksbelastning på cirka 450 kg.
En **motorsykkelløfter** eller **MC-løfter** er et løftebord laget for motorsykler slik at man kan få en god arbeidshøyde og enklere tilgang ved inspeksjon og reparasjon. De brukes av verksteder og enkelte hobbymekanikere, og gjør at man slipper å bøye seg like mye eller legge seg på bakken.

Varianter
---------

Løftere er ofte laget av stål, drevet av pneumatikk eller hydraulikk, og kan fås med løftekapasiteter opp mot rundt 700 kg. Det fines lengre varianter som har plass til choppere, og brede varianter som har plass til terrengmotorsykler.

De fleste løfterne kommer med en festanordning for forhjulet slik at sykkelen kan stå oppreist av seg selv.

Farer
-----

Det er en risiko for at MC-løftere kan velte, og både bord og MC bør derfor forankres stødig.

Se også
-------

* Motorstativ

Referanser
----------

1. ↑  AS, TV 2. «MC-løfteren veltet og Harleyen knuste - Biltema mente det var Påls feil». *TV 2* **(norsk)**. Besøkt 17. august 2021.
**Walter Georg Pichler** (født 23. oktober 1959 i Bad Reichenhall), vesttysk skiskytter som deltok i de olympiske vinterleker 1984 i Sarajevo.

Pichler vant en olympisk bronsemedalje i skiskyting under vinter-OL 1984 i Sarajevo. Han var med på det vesttyske stafettlaget som kom på tredjeplass på 4 x 7,5 km stafett for menn, bak Sovjetunionen og Norge. De andre på laget var Peter Angerer, Ernst Reiter og Fritz Fischer.

Etter den aktive karrieren har han vært trener for både USAs og Storbritannias landslag i skiskyting. Han er søskenbarn til skiskyttertreneren Wolfgang Pichler.

OL-medaljer
-----------

* 1984 Jugoslavias flagg Sarajevo - Bronse Bronse i skiskyting, 4 x 7,5 km stafett, menn Tysklands flagg Vest-Tyskland

VM-medaljer
-----------

* 1987 Tysklands flagg Ruhpolding - Bronse Bronse i skiskyting, 4 x 7,5 km stafett, menn Vest-Tysklands flagg Vest-Tyskland

Referanser
----------

Eksterne lenker
---------------

* (de) Walter Pichler – Munzinger Sportsarchiv Rediger på Wikidata

* (en) Walter Pichler – Olympedia Rediger på Wikidata

* (en) Walter Pichler – Sports-Reference (OL-resultater – arkivert) Rediger på Wikidata

* (en) Walter Pichler – IBU Rediger på Wikidata

|  |  |
| --- | --- |
| Oppslagsverk/autoritetsdata | Prabook **·** VIAF **·** Munzinger (sport)
 |
**Carl Axel Nordman** (født 28. januar 1892 i Helsingfors, død 27. februar 1972 i Helsingfors) var en finsk arkeolog, kunsthistoriker, museumsmann, direktør for den historiske avdelingen ved det finske nasjonalmuseet 1930–1936 og statsarkeolog 1936–1959 (etter Juhani Rinne).

Forskergjerning
---------------

C.A. Nordman studerte Ålands steinalder, Karelens jernalder og Finlands middelalderkunst. Den mest kjente gruppen blant steinalderens kunstgjenstander er dyrehodegjenstander av stein, som ble behandlet i mange studier av Nordman (og også Julius Ailio og Christian Carpelan).

### Svenskhet

Våren 1914 utga Svenske studenters partidelegasjon i Helsingfors en samling essay, *Svenskt i Finland. Ställning och strävanden*. I innledningen hevdes det at svenskhetsbevegelsen de siste årene befant seg i en ny fase – man henspilte på lantdagsreformens konsekvenser 1906.

C.A. Nordman var også en svenskhetsideolog i Finland. I skriftet *Svenskt i Finland* sammenfattet han den svenskpolitiske historiesynet, og framhevet at stein-, bronse- og den tidige jernalderen i sørvest Finland var skandinavisk, men at de innflyttende finnene erstattet dem. Hva står det i hans bidrag "Förfäder och fornfinnar"? *"Når kom svenskene til Finland? Hvem jaktet først i våre skoger, dro først sine garn i våre sjøer og viker? Var det svensker eller finner?"* Dette er begynnelsesordene. «Historien som taler fra skriftlige opptegnelser, som i sør kaster lys over hendelser i århundrene før begynnelsen av vår tidsregning, når ikke langt hos oss. Opplysninger, om eldre tider enn Erik den helliges, ha vi nesten ingen.» Her trengs arkeologi, antropologi og filologi – først og fremst og stednavnforskning. Teksten slutter: «En bølge ved en strand synes å være den svenske stammen i Finland. Med brus går den langt over kysten i gammel forhistorisk tid, så suser den tilbake i jernalderen, seirer igjen, da korsfarernes skjold og hjelmer skinner over landet, og blir i århundrene bærere av vesterlandsk dyrking i Østerland.»

Bibliografi
-----------

* *Studier öfver gånggriftskulturen i Danmark* (1918)
* *Anglo-Saxon Coins, Found i Finland* (1921)
* *Karelens järnålderskultur* (1924)
* *The Megalithic Culture of Northern Europe* (1935)
* *Medeltida skulptur i Finland* (1965)

Referanser
----------

1. ↑   Biografiskt lexikon för Finland, «Carl Axel Nordman», Biografisk leksikon for Finland ID 5413-1416928958019[Hentet fra Wikidata]
2. 1 2   Autorités BnF, BNF-ID 123841225[Hentet fra Wikidata]
3. 1 2   Biografiskt lexikon för Finland, «Carl Axel Nordman», Biografisk leksikon for Finland ID 5413-1416928958019[Hentet fra Wikidata]
4. ↑  *Svenskt i Finland* 1914, s. 24, 43

Litteratur
----------

* *Finlands historia*, 1 (1993)
* *Svenskt i Finland* (1914)

Eksterne lenker
---------------

* (en) Carl Axel Nordman – kategori av bilder, video eller lyd på Commons Rediger på Wikidata

Portal: Arkeologi

|  |  |
| --- | --- |
| Oppslagsverk/autoritetsdata | Uppslagsverket Finland **·** Biografiskt lexikon för Finland **·** Nationalencyklopedin **·** Geni **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NKC
 |
Et rødt motorstativ som holder en delvis demontert forbrenningsmotor.
En **motorbukk** eller et **motorstativ** er et verktøy som brukes for å holde en motor under reparasjon. De brukes som regel for store og tunge bensin eller dieselmotor. Stativet har en sterk konstruksjon med utkraget struktur for å kunne holde motoren i løse luften, og gir mekanikeren god oversikt og tilgang til mesteparten av motoren.

Et motorstativ brukes ofte sammen med en verkstedkran for å løfte motoren inn og ut av bilen.

Motivasjon
----------

Svært små motorer kan ofte legges direkte på bakken eller på et bord under reparasjon, men på store motorer som er ment å holdes i motorfestene eller i svinghjulet kan deler på motoren bli ødelagt grunnet den høye vekten. Eksempler på skjøre komponenter er bunnpannen og ventildeksel.

Oppbygning
----------

Motorstativer har ofte store hjul slik at motoren kan flyttes rundt på verkstedet for diverse testing og reparasjoner. På mange stativer kan motoren roteres i løse luften slik at man får enklere tilgang til undersiden av motoren.

Galleri
-------

* En Chevrolet small-block-motor montert i motorstativEn Chevrolet small-block-motor montert i motorstativ
* En jetmotor montert i motorstativEn jetmotor montert i motorstativ
* En 12-sylindret Ferrari Testarossa montert i motorstativEn 12-sylindret Ferrari Testarossa montert i motorstativ
* En boksermotor montert i motorstativ og rotert sideveisEn boksermotor montert i motorstativ og rotert sideveis
* Et motorstativ med store hjulEt motorstativ med store hjul

Se også
-------

* Jekk
**Jens Heimburger** (født 23. april 1965 i Kongens Lyngby) er en dansk forretningsmann og tidligere konservativ politiker.

Etter studentereksamen ved katedralskolen i Nykøbing Falster i 1983 var han shippingassistent i A.P. Møller – Mærsk og assistent i Egeberg Reklamebureau. I 1991 etablerte han Heimburger Reklamebureau, hvor han var administrerende direktør og hovedaksjonær frem til 2000. Blant kundene var ECCO, Peugeot, Dansk Industri og AcceptCard. I 1996 kjøpte han 50 % av aksjene i Ahead, som i 2000 ble solgt til det franske IT-konsulentselskapet Valtech, der Heimburger var styreformann 2000–2006. I 2005 etablerte han investerings- og konsulentselskapet Dansk Generationsskifte, hvor han fortsatt er administrerende direktør og hovedaksjonær. Han også investert i typehusfirmaet M2 og gullsmedkjeden House of Amber.

Heimburger var formann i Konservativ Ungdom 1985–1987 og nominert til Folketinget fra Nykøbing Falster krets. Før han ble valgt fra Københavns amtskrets i 1998, møtte han som vararepresentant fra Storstrøms amtskrets i 1989 og 1991. I august 2000 ble han fritatt fra vervet, etter lengre tids maktkamp i Det Konservative Folkeparti, der Heimburger støttet Hans Engells fløy. Hemmelig støtte til meningsfeller gjennom reklamebyrået tvang Heimburger til å trekke seg. John Vinther overtok mandatet i Folketinget.

Referanser
----------

1. ↑  Summer-Brason, John de (19. januar 1999). «Heimburger er ikke færdig». *Dagbladet Information*. Besøkt 20. februar 2014.
2. ↑  Vestergaard, Jacob (8. mai 2004). «Heimburgers hjemmebane». *Fyens Stiftstidende*. Besøkt 20. februar 2014.
3. ↑  Hansen, Carsten Steno (24. juli 2013). «Heimburger hitter med rav». *Berlingske*. Besøkt 20. februar 2014.
4. ↑  «Heimburger, Jens». Folketinget. Arkivert fra originalen 6. juli 2007. Besøkt 20. februar 2014.
5. ↑  Ritzau (7. februar 2000). «Jens Heimburger forlader dansk politik». *Berlingske*. Besøkt 20. februar 2014.
6. ↑  Davidsen-Nielsen, Hans (8. februar 2000). «Heimburgers knuste ambitioner». *Jyllands-Posten*. Besøkt 20. februar 2014.

Portaler: Konservatisme | Danmark
**Carl Axel Skovgaard-Petersen** (født 6. oktober 1866 i København, død 29. september 1955) var en dansk prest og forfatter. Han ble student fra Borgerdydskolen på Christianshavn 1884 og cand.theol. fra Københavns Universitet 1890. Under studiet ble han syk, han slet siden med sykdom det meste av livet. Sitt første embete fikk han i Alslev-Hostrup nær Esbjerg på Jylland i 1893. I 1901 kom han til Mårum kirke på Sjælland, her ble han til 1910, da han sluttet for å starte opp en bibelskole i København. Før oppstarten foretok han en lengre reise for å se nye kirker dannet som følge av dansk misjonsarbeid i andre land.

Fra 1912 til 1929 var Skovgaard-Petersen knyttet til bibelskolen i København som forstander (rektor). I tillegg holdt han bibelforedrag over hele Danmark for å vekke folks lyst til bibellesning. Ved siden av disse gav han ut en rekke bøker for å gi hjelp til forståelse av Bibelen. En rekke av hans bøker ble også oversatt til norsk.

Fra 1929 til 1936 var han domprost i Roskilde domkirke. Han var kirkelig medarbeider ved *Berlingske Tidende* (1923–34) og ved skoleradioen (1931–43). I tillegg hadde han en rekke andre verv. Fra 1919 var han medlem av og fra 1938 formann for kommisjonen som stod for bibeloversettelse. Han var formann for kolonien Filadelfia fra 1922 til 1936, for Dansk sømandsmission i fremmede havne 1930–38 og i styret for Dansk kirke i udlandet. Han var også formann for Valdensermissionen fra 1929.

Utvalgt bibliografi
-------------------

* *Troens Betydning for den, der vil frem i Verden* (1901)
* *Kan der leves paa Rationalisme* (1903)
* *Troens Hemmelighed* (1904)
* *Kan der leves paa religiøs Overtro* (1905)
* *Korte Ord om store Ting*, en serie småskrifter
* *Menneskeskikkelser*, en serie på flere bøker
* *Ungdommens Bog* (1909),
* *Jesu Lignelser* (1921)
* *Erfaringer fra Prækestolen* (1921)
* *Landet, hvor Kilderne sprang, I-II* (1923—24)
* *Hvorledes blev Nye Testamente til?* (1928)
* *I Vaarbruddets Tegn* (erindringer)
* *Min Arbejds­dag i Kirkens Tjeneste* (erindringer)
* *Bibelens Krone* (1941)

Heder
-----

* Dannebrogordenen
* Dannebrogordenens hederstegn

Referanser
----------

1. 1 2   Dansk biografisk leksikon, oppført som Carl Skovgaard-Petersen, Dansk Biografisk Leksikon-ID Carl\_Skovgaard-Petersen[Hentet fra Wikidata]

Eksterne lenker
---------------

* Om Carl Skovgaard-Petersen hos www.denstoredanske.dk (Dansk Biografisk Leksikon)

|  |  |
| --- | --- |
| Oppslagsverk/autoritetsdata | Store norske leksikon **·** Dansk biografisk leksikon **·** VIAF **·** GND **·** LCCN **·** ISNI **·** LIBRIS
 |
**Walter Roemer** (født 27. august 1902) var en tysk jurist.

Liv
---

Etter å ha avsluttet gymnasiet i Aschaffenburg studerte han jus mellom 1922 og 1925 ved Ludwig-Maximilians-Universität i München og tok den juridiske doktorgrad.

Under nasjonalsosialismen var han førstestatsadvokat og leder for henrettelsesavdelingen ved landretten i München. Han hadde ansvar for fullbyrdelsen av Folkedomstolens dødsdommer mot bayerske delinkventer. Bl.a. hadde han oppsynet med henrettelsen av Sophie Scholl, Hans Scholl og Christoph Probst.

Fra 1945 til 1950 arbeidet han i det bayerske justisministeriet, og deretter arbeidet han i det føderale justisministeriet, hvor han var ministerialdirektør og leder for avdelingen for offentlig rett frem til han nådde pensjonsalder i 1968.

Dr. Roemer var fra 1936 til 1950 også styremedlem i Stiftung Maximilianeum, en berømt stiftelse med sete i den bayerske landdagen grunnlagt i 1852 av kong Maximilian II av Bayern for å hjelpe begavede studenter.

Referanser
----------

1. ↑   Gemeinsame Normdatei, GND-ID 1030238294, besøkt 15. oktober 2015[Hentet fra Wikidata]

|  |  |
| --- | --- |
| Oppslagsverk/autoritetsdata | Deutsche Biographie **·** VIAF **·** GND
 |
**Walter Owen Bentley** (født 16. september 1888, død 3. august 1971) var en britisk bilkonstruktør. Bentley bygde små biler med store motorer og bilene gjorde det godt i billøp. Motorene var stillegående på tross av at de var kraftige og bilmerket ble makedsført som "den lydløse sportsbilen".

Bentley motors ble rammet av børskrakket i 1929 og ble i 1931 overtatt av Rolls-Royce. Bentley arbeidet videre i selskapet frem til 1935.

Etter tiden hos Rolls-Royce arbeidet Bentley hos Lagonda, Aston Martin og Hawker Siddely.

I tiden 1931 til 2003 var Bentley-modeller ofte nære slektninger av Rolls-Royce-modeller. Bilene ble bygget på samme fabrikk, oftest med samme motor, understell og karosseri. Fra 2003 bygges Rolls-Royce-modeller av BMW på en nybygget bilfabrikk i Goodwood i England, mens Bentley produseres på den gamle Rolls-Royce-fabrikken i Crewe i England. Bentley er siden 1998 en del av Volkswagen-konsernet.

Referanser
----------

1. ↑   The Peerage person ID p42388.htm#i423877, besøkt 7. august 2020[Hentet fra Wikidata]
2. ↑   The Peerage[Hentet fra Wikidata]

|  |  |
| --- | --- |
| Oppslagsverk/autoritetsdata | Geni **·** VIAF **·** LCCN **·** ISNI **·** NLA **·** NKC
 |
**Jens Henrik Beer** (født 11. juni 1799 i Flekkefjord, død 22. juni 1881 i Kvinesdal) var en norsk skipsreder, forretningsmann, gårdbruker og politiker.

Jens Beer ble født i Flekkefjord som sønn av skipsreder og konsul Christopher Beer (1770–1839) og Anne Malene Tjørsvaag (1772–1820). Han hadde en yngre bror, Anders, og var barnebarn av Jens Henrik Beer sr..

Han studerte i Bergen og England, og arbeidet deretter i en periode i Bergen før han returnerte til sin hjemby i 1821. I 1824 giftet han seg med Andrea Laurentze Mølbach (1802–1872).

Beer virket som skipsreder, skipsbygger, sagbrukseier og handelsmann. Han var visekonsul for Danmark fra 1830 til 1853, Russland fra 1932 til 1863 og Nederland fra 1853 til 1863. Han ble valgt inn på Stortinget i 1835 som representant for Lister og Mandals Amt. Han satt dog kun en periode. Han var ordfører i Flekkefjord i 1840, og hans bror var det samme i 1843.

I 1830 kjøpte Beer en eiendom ved Øysanden nær Fedafjorden i Kvinesdal, og etablerte gårdsdrift. Ifølge Wollert Keilhau, «han bedrev rasjonal gårdsdrift, noe man da fikke se for første gang i de deler av landet»". Han skrev artikler om landbruk, og mottok en pris for en av disse artiklene fra Det Kongelige Selskap for Norges Vel i 1837 og fra Highland and Agricultural Society of Scotland i 1851. Etter krisen i sildefisket i Flekkefjord på 1830-tallet utvidet han virksomheten sin med et bryggeri og et brenneri. Brenneriet var dog ikke spesielt populært blant den lokale befolkningen og gikk inn etter ti års drift. Han trakk seg til slutt ut av verftsindustrien i Flekkefjord i 1854, og døde i juni 1881 i Kvinesdal.

Referanser
----------

1. 1 2   Stortinget og statsraadet: 1814–1914. B. 1 D. 1 : Biografier A-K, side(r) 64[Hentet fra Wikidata]
2. 1 2 3 4  Keilhau, Wollert (1923). «Beer, Jens Henrik». I Bull, Edvard; Krogvig, Anders; Gran, Gerhard. *Norsk biografisk leksikon*. 1 (1 utg.). Oslo: Aschehoug. s. 408–409. CS1-vedlikehold: Flere navn: redaktørliste (link)
3. 1 2  «Jens Henrik Beer». Norsk samfunnsvitenskapelig datatjeneste (NSD). Arkivert fra originalen 26. februar 2012. Besøkt 29. november 2012.
4. ↑  Ringard, Morten (1942). *Flekkefjords historie*. Flekkefjord: Flekkefjord kommune. s. 134.
5. ↑  Henriksen, Petter, red. (2007). «Jens Henrik Beer». *Store norske leksikon*. Oslo: Kunnskapsforlaget.
6. ↑  En Krønike om Kvinesdal Arkivert 8. august 2007 hos Wayback Machine. av Ludvig Ludvigsen Daae, 1894.

Eksterne lenker
---------------

* (no) Jens Henrik Beer hos Norsk senter for forskningsdata politikerarkiv (nedlagt) Rediger på Wikidata

|  |  |
| --- | --- |
| Oppslagsverk/autoritetsdata | Store norske leksikon **·** Prabook **·** Historisk befolkningsregister **·** Geni
 |
**Carl Anton Larsen** (født 27. august 1860, død 8. desember 1924) var en norsk hvalfanger, sydhavsfarer og oppdager. Han var opprinnelig fra Østre Halsen i Tjølling kommune (nåværende Larvik kommune), men flyttet senere til Sandefjord.

Antarktis
---------

Larsen oppdaget i perioden 1892–1894 øyer og landområder i Antarktis med «Jason» under to sel- og hvalfangstekspedisjoner. Kaptein CA Larsen bekostet finansieringen av fartøyet og ekspedisjonene selv. Dette kan vises med kvitteringene, som etterkommeren Hans-Kjell Larsen i rett nedstigende ledd har. Han var kaptein på polarskuta «Antarctic» på den svenske antarktisekspedisjonen under ledelse av Otto Nordenskjöld i 1901–03. «Antactic» ble nedskrudd av isen og besettningen fikk overvintre på egen hånd. Nordenskjöld overvintret sammen med fire forskere på Snow Hill Island. Alle utenom en besettningsmann, som døde av sykdom, ble etter hvert reddet av et argentinsk orlogsfartøy. 

Larsen Ice Shelf i den nordvestlige Weddellhavet, like ved østkysten av Antarktishalvøya, er oppkalt etter Carl A. Larsen. Han seilte langs denne kysten i 1893. Området er 86 000 km², ekskludert en del øyer som er dekket av isen.

Larsen førte i sesongen 1923/24 den første norske pelagiske ekspedisjon til Rosshavet med det flytende hvalkokeriet «Sir James Clark Ross». Han døde av hjerteanfall sesongen etter.

Sør-Georgia og hvalfangst
-------------------------

Larsen grunnla Grytviken på Sør-Georgia 16. november 1904 som en hvalfangststasjon for hans selskap Compañía Argentina de Pesca. Selskapet hadde en stor økonomisk suksess i starten, men ble nedlagt i 1966 på grunn av overbeskatning av hvalbestanden.

Referanser
----------

1. 1 2   Norsk biografisk leksikon, Norsk biografisk leksikon ID C\_A\_Larsen, besøkt 9. oktober 2017[Hentet fra Wikidata]
2. ↑   Social Networks and Archival Context, SNAC Ark-ID w6z18c7k, besøkt 9. oktober 2017[Hentet fra Wikidata]
3. ↑   Store sovjetiske encyklopedi (1969–1978), avsnitt, vers eller paragraf Ларсен Карл Антон, besøkt 27. september 2015[Hentet fra Wikidata]

Litteratur
----------

* Sigurd Risting (1929). *Kaptein C. A. Larsen*. Oslo: Cappelen.

Eksterne lenker
---------------

* NRK Norgesglasset. «Carl Larsens oppsiktsvekkende funn».

Portal: Antarktis

|  |  |
| --- | --- |
| Oppslagsverk/autoritetsdata | Store norske leksikon **·** Norsk biografisk leksikon **·** Geni **·** VIAF **·** GND **·** LCCN **·** ISNI **·** SUDOC **·** KulturNav
 |
**Winston A. Tubman** (født 1941) er en liberisk jurist og politiker. Han har arbeidet mange år som FN-diplomat, har tidligere sittet som landets justisminister, og leder i dag partiet Congress for Democratic Change (CDC). I valget i 2011 stilte han som presidentkandidat, men tapte mot sittende president Ellen Johnson Sirleaf.

Biografi
--------

Tubman er født i Pleebo, Maryland, Liberia i 1941. Hans far utvandret fra USA, mens hans mor er Grebo.

Han er nevø av William V.S. Tubman, Liberias president fra 1944 til 1971. Tubman har studert ved London School of Economics, Cambridge University og Harvard University, og startet advokatkontor i 1968. Han fungerte som juridisk rådgiver i sin onkels administrasjon, og 1982-1983 var han justisminister under president Samuel Doe. I 1990 reiste han til USA for Samuel Doe for å forsøke å få amerikanske myndigheter til å gripe inn i den første liberiske borgerkrigen, men mislyktes.

Han har mangeårig bakgrunn som FN-diplomat, og 2002 til 2005 var han FNs spesialutsending for Somalia.

Referanser
----------

1. 1 2 3  «Liberia election: Winston Tubman profile» **(engelsk)**. BBC. 8. november 2011.
2. ↑  «Liberian poll: The main contenders» **(engelsk)**. BBC. 5. oktober 2005.
3. ↑  Williams, Gabriel I. H. (2002). *Liberia : the heart of darkness ; accounts of Liberia's civil war and its destabilizing effects in West Africa*. Victoria: Trafford. s. 81. ISBN 9781553692942.

|  |  |
| --- | --- |
| Oppslagsverk/autoritetsdata | Encyclopædia Britannica
 |